*Par atklāta konkursa*

*“Elektrosaimniecības dispečerpunktu un*

 *apakšstaciju monitoringa un telemātikas darbības paplašināšana”*

*(ID Nr. RS/2021/71) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums Nr.1:*

Atsaucoties uz Pasūtītāja tehniskās specifikācijas prasību p.3. citēju: “Izpildītājs programmē, konfigurē un garantijas periodā uztur darba kārtībā signālu apstrādes un vadības sistēmu AVEVA System Platform saimes programmproduktus (AVEVA System Platform 2020, AVEVA Historian 2020, AVEVA Supervisory Client) un signālu kontrolieru Unitronics vadības programmproduktus”, lūdzam precizēt sekojošo:

1. Vai mēs pareizi saprotam, ka AVEVA System Platform saimes programmproduktu licences nodrošina Pasūtītājs? Lūdzam precizēt darbu izpildei paredzētas AVEVA programmproduktu versijas un licenču sastāvu.
2. Pēc mūsu rīcībā esošas informācijas Pasūtītājam pašlaik ir uzstādītā AVEVA System Platform 2017 versija. Vai sistēmas atjaunināšana no versijas 2017 uz versiju 2020 ir paredzētā šī iepirkumā ietvaros?
3. Vai Pasūtītājs uzturēšanas pakalpojumu veikšanai garantijas laikā nodrošinās AVEVA System Platform atbalsta programmas AVEVA Customer First abonēšanu?

Atbilde:

Informējam, ka šobrīd Pasūtītāja rīcībā esošās programmatūras licences platformai AVEVA System Platform 2017 versija tiek atjaunināta uz iepirkuma tehniskajā specifikācijā norādīto versiju. Sistēmas atjaunošana no versijas 2017 uz versiju 2020 nav šī iepirkuma ietvars. Pasūtītājs informē, ka pēc licenču versijas atjaunošanas Pasūtītājs ir paredzējis nodrošināt AVEVA System Platform atbalsta programmas AVEVA Customer First abonēšanu.

*Jautājums Nr.2:*

Lūdzam precizēt prasību p. 17.3.1. “vismaz 2 (divi) speciālisti, kuriem ir sertifikāts vai cits dokuments, kas apliecina pielaidi darbam ar elektroiekārtām līdz 1000 V;” – vai zem šīs prasības ir domātā elektrodrošības grupa (EDG) atbilstoši MK Nr. 1041 „Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”? Lūdzam precizēt, vai ir nepieciešama EDG Bz vai EDG Cz.

Atbilde:

Precizējam, ka ir jābūt vismaz diviem speciālistiem, kuriem ir piešķirta spēkā esošā elektrodrošības grupa Bz.

*Jautājums Nr.3:*

Vai gadījumā ja citu līgumu Pasūtītāju atsauksmēs par realizētiem projektiem, ko Pretendents plāno sniegt atbilstības kvalifikācijas prasībām apstiprināšanai, nav minēti konkrētie speciālisti, kas piedalījās projektu īstenošanā, vai Pretendents var iesniegt savu apliecinājumu par konkrēto speciālistu piedalīšanos šajos projektos un vai tāds apliecinājums tiks atzīts par atbilstošu iepirkuma prasībām?

Atbilde:

Atsauksmes (darbu pasūtītāju izziņas) ir jāiesniedz tādā apmērā, lai no tām varētu konstatēt atbilstību iepirkuma nolikumā izvirzītajām prasībām, t.sk. attiecībā uz pretendenta piedāvāto speciālistu pieredzi. Paša pretendenta sagatavots un iesniegts apliecinājums nav uzskatāms par līdzvērtīgu iepirkumā prasītājām atsauksmēm (darbu pasūtītāju izziņām) un līdz ar to nav uzskatāms par atbilstošu iepirkuma nolikumā izvirzītajām prasībām.

*Jautājums Nr.4:*

Ievērojot, ka Pasūtītājs pieprasa ļoti specifisku pieredzi vadošiem speciālistiem (p. 17.3 un p.29) un ievērojot Pasūtītāja prasību p. 17.1 un 17.2, lūdzam pagarināt attiecināmas pieredzes periodu punktos 17.3 (un tā apakšpunktos) un 29 (un tā apakšpunktos) no 3 līdz 5 gadiem, jeb no 2017. gada līdz piedāvājuma iesniegšanas dienai.

Atbilde:

Atbilde: Iepirkumu komisija plāno veikt grozījumus iepirkuma dokumentācija, lūdzam sekot līdzi aktuālajai informācijai Pasūtītāja tīmekļvietnē – [www.rigassatiksme.lv](http://www.rigassatiksme.lv) un Pasūtītāja pircēja profilā Elektronisko iepirkumu sistēmā – [www.eis.gov.lv](http://www.eis.gov.lv).

Iepirkumu komisijas priekšsēdētāja Karīna Meiberga